370 IRODALMI ISMERTETÉSEK 



évtizedes vajúdásaiból leszűrt, tudatosan a világkavarodás tetőzése idején 

 ragadja meg, hogy a kérdés a nagy tusa után elkövetkezendő nagy ren- 

 dezkedés alkalmával, egyszer s mindenkorra gyökeresen megoldassék. 

 Amellett kardoskodik, hogy a békekötés pontozatai közé majdan be kell 

 iktatni a madarak nemzetközi védelmét is, mely — miután a madarak 

 jórésze vonuló, tehát nem bizonyos ország területéhez kötött — közös 

 érdeke a nemzeteknek. 



«A vonuló madarak nagyban való vadászata a közgazdaság kára s 

 a falánkság aljas ösztönéből ered. Szégyenfoltja korunknak, egyik fogya- 

 tékossága civilizációnknak. Orvoslása erkölcsi és kulturális becsületbeli 

 kötelességünk... Adonto szempont azonban még sem ebben a kifogás- 

 talan erkölcsi magyarázatban rejlik, hanem annak az anyagi kárnak tár- 

 gyilagos mérlegelésében, mely Európa mezőgazdaságát már ma is sújtja 

 és a jövőben szinte fel nem becsülhető mértékben sújtaná. A háború 

 után Európa a reásulyosodó terheket csakis gazdasági erőinek végsőkig 

 való megfeszítésével, a termelés erőszakolt fokozásával és minden számba 

 jövő tényező kihasználásával viselheti el.» 



így ír Ambrózy István gróf s tökéletesen egyetértünk vele. A ma- 

 darak munkája a jövőben még inkább latba fog esni, ingyen munkásaink 

 felszaporítása tehát még jelentősebb lesz, mint eleddig. 



Füzetkéjében a szerző magvas vonásokban kidomborítja a madarak 

 jelentőségét,azt a lelketlen pusztítást, mely különösen a délvidéken fogyasztja 

 az átvonuló madártömegeket és megsemmisíti az északibb vidékeken 

 fészkelő madárállományt. Reámutat azután a nemzetközi madárvédelem 

 szabályozásának, évtizedeken keresztül húzódó, meddő kísérletezéseire, 

 annak okaira és sürgeti, hogy ne halogassuk tovább a megoldást, hanem 

 a meginduló béketárgyalások idején, felkészülve, ragadjuk meg a kezdést, 

 nem várva az alulról induló fejlődésre, a művelődéssel járó megismerésre 

 és belátásra, hanem úgy mint a vadászat ügyénél láttuk, felülről lefelé 

 induljunk s törvénnyel rendezzük, nemzetközi elvek alapján, de a helyi 

 viszonyok szerint megfelelő módosítást engedve, a különböző országok 

 közös érdekét és javát szolgáló madárvédelem ügyét. Hölgyeinkhez intézi 

 elsősorban szózatát, mint akik ebben a nagy világzivatarban is legtisz- 

 tábban megőrizték szivük érzéseit, kik emberséges voltuk legfényesebb 

 tanúságát adták, kik leginkább megértik a madár dalát és akik legava- 

 tottabb gyógyítói a sebeknek. Intézetünk, mely feladatának súlyát a 

 madárvédelem elméleti és gyakorlati eszközeinek országos megvalósítása 

 mellett, az e téren való nemzetközi viszonylatok éber ápolásában is látja, 

 a legmelegebben üdvözli Ambrózy István gróf lelkes és a jövőbe mélyen 

 belemarkoló porondraszállását s a maga részéről a megfelelő támoga- 

 tást eleve is biztosítja vállalkozásának. 



Megnyugvással tudunk ügyünk szolgálatában oly férfiút, ki ter- 



